CELEX: 32010D0471
Language: bg
Date: 2010-08-26 00:00:00
Title: 2010/471/ЕС: Решение на Комисията от 26 август 2010 година относно вноса в Съюза на сперма, яйцеклетки и ембриони от животни от рода на конете във връзка със списъците на центрове за събиране и съхранение на сперма, на екипите за събиране и производство на ембриони, както и с изискванията за сертифициране (нотифицирано под номер C(2010) 5781)  Текст от значение за ЕИП

31.8.2010   
            
            
               BG
            
            
               Официален вестник на Европейския съюз
            
            
               L 228/52
            
         РЕШЕНИЕ НА КОМИСИЯТА
   от 26 август 2010 година
   относно вноса в Съюза на сперма, яйцеклетки и ембриони от животни от рода на конете във връзка със списъците на центрове за събиране и съхранение на сперма, на екипите за събиране и производство на ембриони, както и с изискванията за сертифициране
   (нотифицирано под номер C(2010) 5781)
   (текст от значение за ЕИП)
   (2010/471/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 2, буква б), член 17, параграф 3, член 18, параграф 1, първо тире и член 19, уводното изречение и буква б) от нея,
   като има предвид, че:
   
               (1)
            
            
               С Директива 92/65/ЕИО се определят ветеринарно-санитарните изисквания относно вноса в Съюза на сперма, яйцеклетки и ембриони от животни от рода на конете (наричани по-нататък „стоките“). В нея се предвижда, че в Съюза могат да бъдат внасяни само стоки, които идват от трета страна или част от трета страна от списък на трети страни, изготвен в съответствие с посочената директива, и се придружават от здравен сертификат по образец, изготвен също в съответствие с посочената директива. Здравният сертификат трябва да удостоверява, че стоките идват от одобрени центрове за събиране и съхранение или екипи за събиране и производство, за които се предоставят гаранции, най-малко еквивалентни на установените в глава I от приложение Г към посочената директива.
            
         
               (2)
            
            
               С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни (2), се установява списък на трети страни или на части от тях, от които държавите-членки разрешават вноса на стоките. С оглед на съгласуваността и последователността на законодателството на Съюза този списък следва да бъде взет предвид в настоящото решение.
            
         
               (3)
            
            
               С Директива 92/65/ЕИО, изменена с Директива 2008/73/ЕО на Съвета (3), бе въведена опростена процедура за вписване на центрове за събиране и съхранение на сперма и на екипи за събиране и производство на ембриони в трети страни, одобрени за внос на стоките в Съюза.
            
         
               (4)
            
            
               С приложение Г към Директива 92/65/ЕИО, изменено с Регламент (ЕС) № 176/2010 на Комисията (4), по отношение на стоките се установяват някои нови изисквания, които трябва да се прилагат от 1 септември 2010 г. Въвеждат се правила относно центровете за съхранение на сперма и се описват подробно условията за тяхното одобряване и надзор. Определят се също така подробни условия за одобряването и надзора на екипите за събиране и производство на ембриони, за събирането и обработването на ембриони, получени in vivo, и за производството и обработването на ембриони, получени чрез оплождане in vitro, и на микроманипулирани ембриони. Изменят се също така условията, които трябва да се прилагат по отношение на животните от рода на конете — донори на сперма, яйцеклетки и ембриони, в допълнение към условията, установени в Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (кодифицирана версия) (5).
            
         
               (5)
            
            
               В съответствие с това е необходимо да се установи нов образец на здравни сертификати за внос в Съюза на стоките, като се вземат предвид измененията на Директива 92/65/ЕИО, направени с Директива 2008/73/ЕО и Регламент (ЕС) № 176/2010.
            
         
               (6)
            
            
               Освен това следва да се приеме разпоредба относно вноса в Съюза на съществуващите запаси от стоките, които отговарят на разпоредбите на Директива 92/65/ЕИО, установени преди влизането в сила на въведените с Регламент (ЕС) № 176/2010 изменения. В съответствие с това е необходимо да се установят отделни образци на здравни сертификати за внос на пратки от стоките, които са събрани или произведени, обработени и съхранени в съответствие с приложение Г към Директива 92/65/ЕИО преди 1 септември 2010 г.
            
         
               (7)
            
            
               Възможността за дълготрайно съхранение на такива стоки прави понастоящем невъзможно да се определи датата на изчерпване на съществуващите запаси. Поради това не е възможно да е определи дата, на която да се прекрати използването на посочените образци на здравни сертификати за съществуващите запаси.
            
         
               (8)
            
            
               За да се осигури пълна проследимост на стоките, в настоящото решение следва да бъдат установени образци на здравни сертификати за внос в Съюза на сперма от животни от рода на конете, събрана в одобрени центрове за събиране на сперма и експедирана от одобрен център за съхранение на сперма, независимо дали последният представлява част от одобрен център за събиране на сперма с различен номер на одобрението.
            
         
               (9)
            
            
               С оглед на последователността и опростяването на законодателството на Съюза в образците на здравни сертификати за внос на стоките следва да бъде взето предвид Решение 2007/240/ЕО на Комисията (6), с което се предвижда, че различните ветеринарни сертификати и удостоверенията за общественото здраве и за здравето на животните, изисквани за вноса в Съюза на живи животни, сперма, ембриони, яйцеклетки и продукти от животински произход, трябва да се изготвят въз основа на стандартните образци на ветеринарни сертификати, установени в приложение I към него.
            
         
               (10)
            
            
               Освен това е целесъобразно пратките от стоките, внасяни в Съюза от Швейцария, да се придружават от здравните сертификати, изготвени в съответствие с образците, използвани за търговията в Съюза със сперма, яйцеклетки и ембриони от животни от рода на конете и установени с Решение 2010/470/EC от 26 август 2010 г. на Комисията за установяване на образци на здравни сертификати за търговия в Съюза със сперма, яйцеклетки и ембриони от животни от рода на конете, овцете и козите, както и с яйцеклетки и ембриони от животни от рода на свинете (7), с адаптациите, определени в глава IХ, част Б, точки 8 и 9 от допълнение 2 от приложение 11 към Споразумението между Европейската общност и Швейцарската конфедерация за търговия със земеделски продукти, одобрено с Решение 2002/309/ЕО, Евратом на Съвета и на Комисията относно споразумение за научно и технологично сътрудничество от 4 април 2002 г. за сключване на седем споразумения с Швейцарската конфедерация (8).
            
         
               (11)
            
            
               При прилагане на настоящото решение следва да бъдат взети предвид специфичните изисквания за сертифициране и образците на здравни удостоверения, които могат да бъдат изготвени в съответствие със Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход (9), одобрено с Решение 1999/201/ЕО на Съвета (10).
            
         
               (12)
            
            
               При прилагане на настоящото решение следва също така да бъдат взети предвид специфичните изисквания за сертифициране и образците на здравни удостоверения, които могат да бъдат изготвени в съответствие със Споразумението между Европейската общност и Нова Зеландия за санитарните мерки, приложими към търговията с живи животни и животински продукти (11), одобрено с Решение 97/132/ЕО на Съвета (12).
            
         
               (13)
            
            
               С оглед на яснотата на законодателството на Съюза е необходимо да бъдат отменени законодателните актове на Съюза, с които понастоящем се определят изискванията за сертифициране за внос на стоките в Съюза. В съответствие с това следва да бъдат отменени Решение 96/539/ЕО на Комисията от 4 септември 1996 г. относно ветеринарно-санитарните изисквания и ветеринарното сертифициране при внос на сперма от еднокопитни животни в Общността (13) и Решение 96/540/ЕО на Комисията от 4 септември 1996 г. относно ветеринарно-санитарните изисквания и ветеринарното сертифициране при внос в Общността на яйцеклетки и ембриони от еднокопитни животни (14).
            
         
               (14)
            
            
               Освен това понастоящем Решение 2004/616/ЕО на Комисията от 26 юли 2004 г. за установяване на списъка с одобрените центрове за събиране на сперма за внос на сперма от еднокопитни животни от трети страни (15) е остаряло и следва да бъде отменено.
            
         
               (15)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се определят някои ветеринарно-санитарни изисквания относно вноса в Съюза на сперма, яйцеклетки и ембриони от животни от рода на конете.
   Установяват се образци на здравни сертификати, които да се използват за внос на посочените стоки в Съюза.
   Член 2
   Внос на сперма
   Държавите-членки разрешават внос на пратки от сперма от животни от рода на конете, при условие че пратките отговарят на следните условия:
   
               а)
            
            
               идват от трети страни или от части от трети страни, посочени съответно в колона 2 и колона 4 от приложение I към Решение 2004/211/ЕО, от които е разрешен постоянният внос на регистрирани коне, регистрирани еднокопитни или на еднокопитни за разплод и доотглеждане;
            
         
               б)
            
            
               идват от одобрен център за събиране или съхранение на сперма, включен в списъците, изготвени в съответствие с член 17, параграф 3, буква б) от Директива 92/65/ЕИО;
            
         
               в)
            
            
               придружават се от здравен сертификат, изготвен в съответствие с един от посочените по-долу образци, установени в приложение I, част 2, и попълнени в съответствие с обяснителните бележки, изложени в приложение I, част 1:
               
                           i)
                        
                        
                           ОБРАЗЕЦ 1, установен в раздел А, за пратки от сперма, събрана след 31 август 2010 г., експедирани от одобрен център за събиране на сперма, от който произхожда спермата;
                        
                     
                           ii)
                        
                        
                           ОБРАЗЕЦ 2, установен в раздел Б, за пратки от запаси от сперма, събрана, обработена и съхранена преди 1 септември 2010 г., експедирани след 31 август 2010 г. от одобрен център за събиране на сперма, от който произхожда спермата;
                        
                     
                           iii)
                        
                        
                           ОБРАЗЕЦ 3, установен в раздел В, за пратки от сперма и запаси от сперма, посочени в подточки i) и ii), експедирани от одобрен център за съхранение на сперма;
                        
                     Когато обаче в двустранни споразумения между Европейския съюз и трети страни са установени специфични изисквания за сертифициране, се прилагат тези изисквания.
            
         
               г)
            
            
               отговарят на изискванията, установени в здравния сертификат, посочен в буква в).
            
         Член 3
   Внос на яйцеклетки и ембриони
   Държавите-членки разрешават внос на пратки от яйцеклетки и ембриони от животни от рода на конете, при условие че пратките отговарят на следните условия:
   
               а)
            
            
               идват от трети страни или от части от трети страни, посочени съответно в колона 2 и колона 4 от приложение I към Решение 2004/211/ЕО, от които е разрешен постоянният внос на регистрирани коне, регистрирани еднокопитни или на еднокопитни за разплод и доотглеждане;
            
         
               б)
            
            
               идват от одобрен екип за събиране или производство на яйцеклетки, включен в списъците, изготвени в съответствие с член 17, параграф 3, буква б) от Директива 92/65/ЕИО;
            
         
               в)
            
            
               придружават се от здравен сертификат, изготвен в съответствие с образеца на здравен сертификат, установен в приложение II, част 2, и попълнен в съответствие с обяснителните бележки, изложени в приложение II, част 1;
               Когато обаче в двустранни споразумения между Европейския съюз и трети страни са установени специфични изисквания за сертифициране, се прилагат тези изисквания.
            
         
               г)
            
            
               отговарят на изискванията, установени в здравния сертификат, посочен в буква в).
            
         Член 4
   Общи условия относно транспортирането на пратки от сперма, яйцеклетки и ембриони до Европейския съюз
   1.   Пратките от сперма, яйцеклетки и ембриони не се транспортират в един и същ контейнер с други пратки от сперма, яйцеклетки и ембриони, които:
   
               а)
            
            
               не са предназначени за въвеждане в Съюза, или
            
         
               б)
            
            
               са с по-нисък здравен статус.
            
         2.   По време на транспортирането до Съюза пратките от сперма, яйцеклетки и ембриони се поставят в затворени и пломбирани контейнери, като целостта на пломбата не трябва да се нарушава по време на транспортирането.
   Член 5
   Отмяна
   Решения 96/539/ЕО, 96/540/ЕО и 2004/616/ЕО се отменят.
   Член 6
   Приложимост
   Настоящото решение се прилага от 1 септември 2010 г.
   Член 7
   Адресати
   Адресати на настоящото решение са държавите-членки.
   
      Съставено в Брюксел на 26 август 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 73, 11.3.2004 г., стр. 1.
   
      (3)  ОВ L 219, 14.8.2008 г., стр. 40.
   
      (4)  ОВ L 52, 3.3.2010 г., стр. 14.
   
      (5)  ОВ L 192, 23.7.2010 г., стр. 1.
   
      (6)  ОВ L 104, 21.4.2007 г., стр. 37.
   
      (7)  Вж. стр. 15 от настоящия брой на Официален вестник.
   
      (8)  ОВ L 114, 30.4.2002 г., стр. 1.
   
      (9)  ОВ L 71, 18.3.1999 г., стр. 3.
   
      (10)  ОВ L 71, 18.3.1999 г., стр. 1.
   
      (11)  ОВ L 57, 26.2.1997 г., стр. 5.
   
      (12)  ОВ L 57, 26.2.1997 г., стр. 4.
   
      (13)  ОВ L 230, 11.9.1996 г., стр. 23.
   
      (14)  ОВ L 230, 11.9.1996 г., стр. 28.
   
      (15)  ОВ L 278, 27.8.2004 г., стр. 64.
   
      ПРИЛОЖЕНИЕ I
      
         Образци на здравни сертификати за внос на сперма от животни от рода на конете
      
      ЧАСТ 1
      
         Обяснителни бележки за сертифицирането
      
      
                  а)
               
               
                  Здравните сертификати се издават от компетентния орган на третата страна износител в съответствие с образците, установени в приложение I, част 2.
                  Ако държавата-членка по местоназначение изисква допълнително сертифициране, в оригиналния формуляр на здравния сертификат се включват и удостоверения, че посочените изисквания са изпълнени.
               
            
                  б)
               
               
                  Оригиналът на здравния сертификат се съставя на един лист хартия или — ако необходимият текст е по-дълъг — сертификатът се съставя в такава форма, че всички необходими листове хартия да съставляват единно и неделимо цяло.
               
            
                  в)
               
               
                  В случаите, когато в даден образец на здравен сертификат е посочено, че определени изрази се оставят според случая, изразите, които не са приложими, може да се зачеркнат, парафират и подпечатат от сертифициращия служител, или напълно да се заличат от сертификата.
               
            
                  г)
               
               
                  Здравният сертификат се съставя най-малко на един от официалните езици на държавата-членка, в която се намира граничният инспекционен ветеринарен пункт на въвеждане на пратката в Европейския съюз, както и на държавата-членка по местоназначение. Посочените държави-членки могат обаче да разрешат сертификатът да бъде съставен на официалния език на друга държава-членка, и придружен, ако е необходимо, от официален превод.
               
            
                  д)
               
               
                  Ако по причини, свързани с идентификацията на артикулите от пратката (опис в клетка I.28 от образеца на здравен сертификат), към здравния сертификат се прилагат допълнителни листове, след полагането на подписа и печата на сертифициращия служител върху всяка страница тези листове също се приемат за част от оригинала на здравния сертификат.
               
            
                  е)
               
               
                  Когато здравният сертификат, включително допълнителните описи, посочени в буква д), съдържа повече от една страница, всяка страница се номерира (номер на страница) от (общ брой на страниците) в долния край на страницата, а в горния край на страницата се нанася референтният номер на сертификата, който е бил определен от компетентния орган.
               
            
                  ж)
               
               
                  Оригиналът на здравния сертификат трябва да бъде попълнен и подписан от официален ветеринарен лекар в последния работен ден преди натоварване на пратката за износ за Европейския съюз. Компетентните органи на третата страна износител гарантират, че са спазени изисквания за сертифициране, еквивалентни на установените в Директива 96/93/ЕО на Съвета (1).
                  Цветът на подписа и на печата на официалния ветеринарен лекар е различен от този на печатния текст на здравния сертификат. Това изискване се прилага също и към печатите, които не са релефни или с воден знак.
               
            
                  з)
               
               
                  Оригиналът на здравния сертификат трябва да придружава пратката до пристигането ѝ на граничния инспекционен ветеринарен пункт на въвеждане в Европейския съюз.
               
            
                  и)
               
               
                  Референтният номер на сертификата, посочен в клетка I.2 и клетка II.а от образеца на здравния сертификат, трябва да бъде издаден от компетентния орган на третата страна износител.
               
            ЧАСТ 2
      
         Раздел А
      
      
                  ОБРАЗЕЦ 1 —
               
               
                  Образец на здравен сертификат за внос на пратки от сперма от животни от рода на конете, събрана, обработена и/или съхранена в съответствие с Директива 92/65/ЕИО на Съвета след 31 август 2010 г., експедирани от одобрен център за събиране на сперма, от който произхожда спермата
               
            
         
      
         
      
         
      
         
      
         
      
         
      
         Раздел Б
      
      
                  ОБРАЗЕЦ 2 —
               
               
                  Образец на здравен сертификат за внос на пратки от запаси от сперма от животни от рода на конете, събрана, обработена и/или съхранена в съответствие с Директива 92/65/ЕИО на Съвета преди 1 септември 2010 г., експедирани след 31 август 2010 г. от одобрен център за събиране на сперма, от който произхожда спермата
               
            
         
      
         
      
         
      
         
      
         Раздел В
      
      
                  ОБРАЗЕЦ 3 —
               
               
                  Образец на здравен сертификат за внос на пратки от сперма от животни от рода на конете, събрана, обработена и съхранена в съответствие с Директива 92/65/ЕИО на Съвета след 31 август 2010 г., и на пратки от запаси от сперма от животни от рода на конете, събрана, обработена и съхранена в съответствие с Директива 92/65/ЕИО на Съвета преди 1 септември 2010 г., експедирани след 31 август 2010 г. от одобрен център за съхранение на сперма
               
            
         
      
         
      
         
      
         (1)  ОВ L 13, 16.1.1997 г., стр. 28.
   
   
      ПРИЛОЖЕНИЕ II
      
         Образец на здравен сертификат за внос на яйцеклетки и ембриони от животни от рода на конете
      
      ЧАСТ 1
      
         Обяснителни бележки за сертифицирането
      
      
                  a)
               
               
                  Здравните сертификати се издават от компетентния орган на третата страна износител в съответствие с образеца, установен в приложение II, част 2.
                  Ако държавата-членка по местоназначение изисква допълнително сертифициране, в оригиналния формуляр на здравния сертификат се включват и удостоверения, че посочените изисквания са изпълнени.
               
            
                  б)
               
               
                  Оригиналът на здравния сертификат се съставя на един лист хартия или — ако необходимият текст е по-дълъг — сертификатът се съставя в такава форма, че всички необходими листове хартия да съставляват единно и неделимо цяло.
               
            
                  в)
               
               
                  В случаите, когато в даден образец на здравен сертификат е посочено, че определени изрази се оставят според случая, изразите, които не са приложими, може да се зачеркнат, парафират и подпечатат от сертифициращия служител, или напълно да се заличат от сертификата.
               
            
                  г)
               
               
                  Здравният сертификат се съставя най-малко на един от официалните езици на държавата-членка, в която се намира граничният инспекционен ветеринарен пункт на въвеждане на пратката в Европейския съюз, както и на държавата-членка по местоназначение. Посочените държави-членки могат обаче да разрешат сертификатът да бъде съставен на официалния език на друга държава-членка, и придружен, ако е необходимо, от официален превод.
               
            
                  д)
               
               
                  Ако по причини, свързани с идентификацията на артикулите от пратката (опис в клетка I.28 от образеца на здравен сертификат), към здравния сертификат се прилагат допълнителни листове, след полагането на подписа и печата на сертифициращия служител върху всяка страница тези листове също се приемат за част от оригинала на здравния сертификат.
               
            
                  е)
               
               
                  Когато здравният сертификат, включително допълнителните описи, посочени в буква д), съдържа повече от една страница, всяка страница се номерира (номер на страница) от (общ брой на страниците) в долния край на страницата, а в горния край на страницата се нанася референтният номер на сертификата, който е бил определен от компетентния орган.
               
            
                  ж)
               
               
                  Оригиналът на здравния сертификат трябва да бъде попълнен и подписан от официален ветеринарен лекар в последния работен ден преди натоварване на пратката за износ за Европейския съюз. Компетентните органи на третата страна износител гарантират, че са спазени принципи на сертифициране, еквивалентни на установените в Директива 96/93/ЕО на Съвета (1).
                  Цветът на подписа и на печата на официалния ветеринарен лекар е различен от този на печатния текст на здравния сертификат. Това изискване се прилага също и към печатите, които не са релефни или с воден знак.
               
            
                  з)
               
               
                  Оригиналът на здравния сертификат трябва да придружава пратката до пристигането ѝ на граничния инспекционен ветеринарен пункт на въвеждане в Европейския съюз.
               
            
                  и)
               
               
                  Референтният номер на сертификата, посочен в клетка I.2 и клетка II.а от образеца на здравен сертификат, трябва да бъде издаден от компетентния орган на третата страна износител.
               
            ЧАСТ 2
      Образец на здравен сертификат за внос на яйцеклетки и ембриони от животни от рода на конете, събрани, обработени и съхранени в съответствие с Директива 92/65/ЕИО на Съвета след 31 август 2010 г. и експедирани от одобрен екип за събиране/производство на ембриони
      
         
      
         
      
         
      
         
      
         (1)  ОВ L 13, 16.1.1997 г., стр. 28.